Jordi Panyella presenta ‘Salvador Puig Antich. Cas obert’ a la llibreria Els 9 Rals
Channel: Fundació Ciutat de Viladecans
Date: 2015-06-29

El llibre conté nous testimonis sobre el procés que va acabar amb la condemna a mort per garrot vil de Salvador Puig Antich. És el resultat de la investigació de Jordi Panyella, quan ja fa 40 anys de l’execució.

El punt de partida és el recurs de revisió del cas que el Tribunal Suprem va desestimar l’any 2007. Un cas reobert arran del llibre i de la querella presentada davant la justícia argentina. Precisament, el llibre ha arribat aquests dies a Buenos Aires, perquè servirà com a prova documental.

Durant la presentació del llibre a la llibreria Els 9 Rals, Panyella ha explicat que ja té nous testimonis que confirmarien, un cop més, que el sumari de Puig Antich va ser un muntatge policial. Montserrat Puig Antich ha agraït el suport que reben ella i les seves germanes en la lluita per esclarir la veritat.